Gelowige wetenskaplikes - Afrikaans - South African Skeptics
Mintaka 8 November 2012 05:56 #1
En tog. Dan kom Sondag, en skielik word al hierdie kognitiewe vaardighede eensklaps afgeskakel wanneer daar in die kerkbank ingeskuif word. Hoe is dit dan moontlik? Wat is daar aan geloof in die bonatuurlike wat so 'n treffer is, dat selfs van diegene wat 'n bestaan maak uit "anti-geloof" 'n spesiale plekkie daarvoor inruim.
Ek wonder ook of lewenswetenskaplikes nie dalk minder gelowig is as fisici nie … in my klein, onverteenwoordigende verwysingsraamwerk blyk dit tog so. Dit maak seker ook sin, want die Bybel maak belaglike aansprake wat lynreg indruis teen biologie, maar het nie te veel te sê oor dinge wat 'n fisikus verkeerd sal opvryf nie.
Faerie 8 November 2012 06:59 #2
Ek vermoed dat dit meer te doen het met kultuur en aanvaarding binne hulle persoonlike sosiale groepe. Dit vat 'n sterk persoonlikheid om jou ouers in die oe te kyk en hulle te beledig deur hulle hele opvoeding van hul kinders te verwerp. Dink self hoeveel familie en vriende jou vermy slegs omdat jy nie glo wat hulle glo nie. Nie almal het dit in hulle om dit te doen nie. Daar is heel moonlik enkeles wat wel "glo", maar persoonlik dink ek die meerderheid is "undercover".